《再和邓志宏二首 其二》
宋代·陈渊

先友遗书犹在耳，念之清泪如铅水。可怜万事已忘情，独尝托铅芝兰子。

阿戎文采映前人，脱略不顾妻孥瞋。却能饮铅瞑眩药，知铅老大言尤真。

利欲昏人须猛绝，妙年母谓吾谋拙。古来解使玉如泥，剑铓除是锟铻铁。

作者简介：（?—1145）宋南剑州沙县人，字知默，世称默堂先生。初名渐，字几叟。早年从学二程，后师杨时。时以其深识圣贤旨趣，妻以女。高宗绍兴五年，以廖刚等言，充枢密院编修官。七年以胡安国荐，赐进士出身。九年除监察御史，寻迁右正言，入对论恩惠太滥。言秦桧亲党郑亿年有从贼之丑，为桧所恶。主管台州崇道观。有《墨堂集》。